**ניקי גולדשטיין** (נולד ב-24 במאי 1977) הוא שחקן, זמר, סטנדאפיסט, כוכב ילדים, קומיקאי וחקיין ישראלי.

ביוגרפיה
--------

גולדשטיין נולד בשם ניסים גולדשטיין וגדל ברמת השרון.

### טלוויזיה וקולנוע

במהלך השנים השתתף גולדשטיין במספר תוכניות טלוויזיה. בין השנים 1988–1991 השתתף בתוכנית "קשר משפחתי". בשנת 1991 השתתף בסרט "מעבר לים" בתור שוער. בשנת 1993 שיחק בסרט הקולנוע "גרופי".בשנת 1999 השתתף גולדשטיין כמותח בתוכנית פספוסים ב-2001 שיחק בסרט הקולנוע "אסקימו לימון: החגיגה נמשכת", בו גילם את דמותו של יהודה'לה, אותו גילם צחי נוי כ-20 שנה קודם לכן.

ב-2009 גילם את דמותו של נדבי בטלנובלה של הוט 3 "חשופים". באותה שנה השתתף בסדרה המצוירת סאטירית "סלב'ס". בשנת 2012 שיחק בסדרת הדרמה קומית היומית "תנוחי". באותה שנה החל לדבב את הבובות בתוכנית הבידור "בובה של מדינה" בערוץ 10. ב-2014 גילם דמות של דראג קווין בסרט "שושנה חלוץ מרכזי".

שימש כשופט בתוכנית "מת להיות". שיחק בקלטות הילדים "בישול זה cool" לצידם של חנה לסלאו ונטע הבר ו"סופר צחצוח" לצידה של קרן רמי דולב. שיחק בסדרה לחגי ישראל "שירון הקסמים" לצידה של חני נחמיאס בערוץ הופ! בשיתוף עם חברת קלסיקלטת. שיחק בשתי עונות של סדרת הילדים "החוף של רינת" ובסדרות הילדים "מלכת קסמים" ו"רינת ויויו יוצאים לטייל" בכיכובה של רינת גבאי. בתור הילדה שלכת, גילם את דמויותיהן של עזית פוקוס וחיה ברושור בתוכנית הרדיו של דידי הררי, "דידי לוקאלי".

בשנת 2016 החל לשחק בסדרת הנעורים "Oboy"בתפקיד איז׳ק.

בשנת 2017 החל להנחות את העיבוד המקומי לפורמט הבינלאומי "קארפול קריוקי", במסגרת תאגיד השידור הישראלי "כאן" למשך עונה אחת, ושיחק בסדרת הנוער "המלאך השומר שלי" בערוץ ניקלודיאון. באותה השנה השתתף בסטורי של פסטיגל.

בשנת 2018 השתתף בתוכנית המציאות התיעודית "6 אבות" ששודרה ברשת 13.

בשנים 2019–2020 השתתף בעונה השביעית של "הכוכב הבא לאירוויזיון", והעפיל לשלב הנבחרת, אך הודח לאחר מכן.

### הצגות ומופעים

גולדשטיין בהופעת סטנד-אפ, 2019
בין השנים 1993–1994 היה חבר בלהקת הנוער "השכנים של צ'יץ'". בשנת 1998 השתתף במחזמר "אלאדין". בשנת 2001 השתתף במחזמר "עמי ותמי". בשנת 2002 השתתף במחזמר "צי.פי חברה מכוכב אחר". בשנת 2003 השתתף בהצגה "הולכים לגן". בסוף שנת 2007 החל לשחק בתיאטרון בית ליסין במחזמר "אבניו קיו". בשנת 2006 שיחק בתיאטרון בית ליסין במחזמר "ברנשים וחתיכות". בשנת 2008 השתתף במופע בראבו – שרים 90" של תיאטרון הבימה בשיתוף עם תיאטרון הספרייה. בשנת 2012 השתתף במופע החנוכה "מותק של פסטיבל 5" והופיע במופע "השלישייה", וכן השתתף במחזה "אני פה בגלל אשתי".

בתיאטרון חיפה שיחק במחזמר "רובין הוד". בחנוכה 2010 שיחק במחזמר "בת הים הקטנה", בכיכובה של רינת גבאי. כמו כן, שיחק ב"הבימה" במחזות "החותנת" ו"יוסף וכתונת הפסים המשגעת". בשנת 2011 התמודד בקדם אירוויזיון עם השיר "אמריא איתך" ובשנת 2013 התמודד שוב בקדם אירוויזיון - הפעם עם השיר "We Are One".

הוא השתתף במופע המערכונים "ויהי צחוק", לצדם של מיכל גבריאלוב, מאור הרוש, עופר בן שבת ודנית שטורם. כמו כן, הוא כיכב במופע "שלכת - הילדה הכי מצחיקה".

בשנת 2014 השתתף בהצגת החנוכה "פנטזיה - אלף לילה ולילה". בפסח 2015 שיחק במחזמר "נסיך מצרים" ובחנוכה אותה שנה שיחק בהצגת הילדים "גיבורי האור".

בנובמבר 2016 התחיל להופיע במופע סטנד-אפ עצמאי וחדש, מנקודת מבטו הייחודית על דיאטות, זוגיות, ילדים, בעיות קשב וריכוז ושאר סיפורי חייו.

בחנוכה 2017 השתתף במופע הפסטיגל "סטורי של פסטיגל: אגדה מעכשיו".

בשנת 2020 השתתף ב"מיי פסטיגל" כשחזר לדמותו מ"סטורי של פסטיגל", ניק סטאר.

חיים אישיים
-----------

גולדשטיין היה נשוי לשירלי ולהם שני בנים. ב-4 בנובמבר 2020 הודיעו הזוג על פרידתם, וב-2021 השניים התגרשו.

בדצמבר 2021 גולדשטיין יצא מהארון וחשף את בן זוגו אייל שלום, שהיה חברו הטוב ביותר מגיל 13 ועוד מהזמן ששניהם היו נשואים לנשותיהם, ושהתגרש גם כן מאשתו כמו גולדשטיין בשבילו.

גולדשטיין מתגורר ברמת השרון.

קישורים חיצוניים
----------------

ויקישיתוף מדיה וקבצים בנושא **ניקי גולדשטיין** בוויקישיתוף

* ניקי גולדשטיין, במיזם "אישים" לתיעוד היצירה הישראלית
* ניקי גולדשטיין, במסד הנתונים הקולנועיים IMDb (באנגלית)
* ניקי גולדשטיין, בארכיון הבימה
* קרן נתנזון ויץ, ניקי גולדשטיין במופע: "היו לי חרדות גדולות", באתר ynet, 14 בנובמבר 2016
* אתר למנויים בלבד גבי בר־חיים, נהג חדש, באתר "ידיעות אחרונות", 16 במאי 2017
* ניקי גולדשטיין, קארפול קריוקי - כל התוכניות, באתר כאן – תאגיד השידור הישראלי
* אתר למנויים בלבד יואב בירנברג, "ראיתי איך הנישואים שלנו הולכים ונגמרים", באתר "ידיעות אחרונות", 16 ביולי 2020
* ניקי גולדשטיין, סרטון באתר יוטיוב (אורך: 25:09)

הערות שוליים
------------

1. ↑  סרט חדש גרופי, הארץ, 6 ביולי 1993
2. ↑  יוני פרוים, אחרי 15 שנות זוגיות: ניקי גולדשטיין ואשתו נפרדו, במדור "פנאי פלוס" באתר ynet‏, 4 בנובמבר 2020
3. ↑  ערן סויסה, צפו: ניקי גולדשטיין יוצא מהארון וחושף את בן זוגו, באתר ישראל היום, 30 בדצמבר 2021

| הכוכב הבא |
| --- |
| שופטים | צביקה הדר (עונה 1) • ריטה (עונה 1) • רני רהב (עונה 1) • אייל גולן (עונה 1) • מוקי (עונות 1–3) • אסף אטדגי (עונות 2–3) • הראל סקעת (עונות 2–6) • קרן פלס (עונה 2–) • סטטיק ובן-אל תבורי (עונה 4–8) • אסף אמדורסקי (עונה 4–) • שירי מימון (עונה 6–) • איתי לוי (עונה 7–) • נינט טייב (עונה 8–9) • רן דנקר (עונה 9–) • עדן חסון (עונה 10–) |
| מנחים | אסי עזר (עונה 1–) • אסתי גינזבורג (עונה 1) • רותם סלע (עונה 2–) • יעל גולדמן (עונה 4, בשלב האודישנים בלבד) |
| עונות | 1 • 2 • 3 • 4 • 5 • 6 • 7 • 8 • 9 • 10 |
| זוכים | אביתר קורקוס • נדב גדג' • חובי סטאר • אימרי זיו • נטע ברזילי • קובי מרימי • עדן אלנה • תמיר גרינברג • אליאב זוהר • עדן גולן |
| מתמודדים בולטים אחרים | 

|  |  |
| --- | --- |
| עונה 1 | אריה וגיל גת • טינה איברגימוב • נוי פדלון |
| עונה 2 | איקי לוי (והראסטה היברו מן) • שרי נחמיאס |
| עונה 3 | נופר סלמאן • קיארה דופלה • שטר • ליאור מיארה • רון בוחניק • מיקה צור • עדי אברהמי • מאיר גרין • אפולו |
| עונה 4 | דיאנה גולבי • ג'ולייטה • משפחת אלייב • מיכל שפירא • שחר טבוך • ליהיא גרינר • זורה קרטבלישוילי • מיטל דה רזון |
| עונה 5 | יהונתן מרגי • חן אהרוני • עדן מאירי • רינת בר • אקסום • ניסים • ליאת בנאי |
| עונה 6 | כיתריה • שפיטה • מאיה בוסקילה • להקת שלוה • נעמה גלי כהן • אתי ביטון • עילי צ'פמן • לוס כפרוס |
| עונה 7 | אלה לי להב • אור עמרמי ברוקמן • רביב כנר • מורן אהרוני • אוהד שרגאי • לואי עלי • מועדון הקצב של אביהו פנחסוב • ניקי גולדשטיין • התבלינים • דנה לפידות • ליהי טולדנו • עטרה אוריה • שירה גבריאלוב • דניאל בן-חיים • ליאורה יצחק • איציק שמלי |
| עונה 8 | ואלרי חמאתי • שי המבר • נאור אורמיה • שי הראל • בנג'מין בוזגלו • אוריין שוקרון • נועם בנאי • דניאל זילברשטיין |
| עונה 9 | ניב דמירל • כפיר צפריר • לידר דנה • אור טרגן |
| עונה 10 | אריק סיני • יונתן ביטון • עידו ברטל • יהודה סעדו |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061803562
* LCCN: no2016159319
* VIAF: 138148207822100341587
* WorldCat: lccn-no2016159319

 |